ddrg/super_eurlex huggingface dataset:
Komission asetus (ETY) N:o 1159/84, annettu 27 päivänä huhtikuuta 1984, asetuksen (ETY) N:o 315/68 muuttamisesta tiettyjen kurjenmiekka- ja tulppaanilajikkeiden sipuleiden laatuvaatimusten osalta



Virallinen lehti nro L 112 , 28/04/1984 s. 0009 - 0010

Suomenk. erityispainos Alue 3 Nide 17 s. 0116

Espanjank. erityispainos: Luku 03 Nide 30 s. 0139

Ruotsink. erityispainos Alue 3 Nide 17 s. 0116

Portugalink. erityispainos: Luku 03 Nide 30 s. 0139



KOMISSION ASETUS (ETY) N:o 1159/84, annettu 27 päivänä huhtikuuta 1984, asetuksen (ETY) N:o 315/68 muuttamisesta tiettyjen kurjenmiekka- ja tulppaanilajikkeiden sipuleiden laatuvaatimusten osalta EUROOPAN YHTEISÖJEN KOMISSIO, joka ottaa huomioon Euroopan talousyhteisön perustamissopimuksen, ottaa huomioon elävien kasvien ja kukkaviljelytuotteiden yhteisestä markkinajärjestelystä 27 päivänä helmikuuta 1968 annetun neuvoston (ETY) asetuksen N:o 234/68 (), ja erityisesti sen 4 artiklan, sekä katsoo, että neuvoston asetuksella (ETY) N:o 315/68 (), sellaisena kuin se on viimeksi muutettuna asetuksella (ETY) N:o 3718/81 (), vahvistetaan kukkasipuleiden ja -mukuloiden laatuvaatimukset, uusien Wedgwood- ja Prof. Blaauw -kurjenmiekkalajikkeiden ja -muunnosten syntyminen edellyttää näiden tuotteiden kasvitieteellisten kuvausten mukauttamista, saatu kokemus osoittaa, että lajin Tulipa kaufmanniana tulppaanilajikkeiden Bellini, Edwin Fischer, Fair Lady, Fritz Kreisler, gaiety, golden Sun, goudstuk, Lady Rose, Mendelssohn, Robert Schumann, Solanus, Stresa ja Sweelinck sipuleille säädetty vähimmäiskoko "seulakoko 8" ei takaa riittävää kukintaa; sen vuoksi on syytä tarkistaa vaatimukset, ja tässä asetuksessa säädetyt toimenpiteet ovat elävien kasvien ja kukkaviljelytuotteiden hallintokomitean lausunnon mukaiset, ON ANTANUT TÄMÄN ASETUKSEN: 1 artikla Korvataan asetuksen (ETY) N:o 315/68 liitteen III ryhmässä olevassa taulukossa rivit "Iris Wedgwood" ja "Prof. Blaauw" sekä "lajin Tulipa kaufmanniana lajikkeita Bellini, Edwin Fischer, Fair Lady, Fritz Kreisler, gaiety, golden Sun, goudstuk, Lady Rose, Mendelssohn, Robert Schumann, Solanus, Stresa ja Sweelinck" koskevat rivit tämän asetuksen liitteessä olevalla tekstillä. 2 artikla Tämä asetus tulee voimaan kolmantena päivänä sen jälkeen, kun se on julkaistu Euroopan yhteisöjen virallisessa lehdessä. Sitä sovelletaan 1 päivään tammikuuta 1985. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 27 päivänä huhtikuuta 1984. Komission puolesta Poul DALSAGER Komission jäsen () EYVL N:o L 55, 22.3.1968, s. 1 () EYVL N:o L 71, 21.3.1968, s. 1 () EYVL N:o L 373, 29.12.1981, s. 4 LIITE >TAULUKON PAIKKA>
Neuvoston asetus (ETY) N:o 223/85, annettu 29 päivänä tammikuuta 1985, Euroopan talousyhteisön sekä Tanskan hallituksen ja Grönlannin maakuntahallituksen välisen kalastusta koskevan sopimuksen tekemisestä



Virallinen lehti nro L 029 , 01/02/1985 s. 0008 - 0008

Suomenk. erityispainos Alue 11 Nide 11 s. 0173

Espanjank. erityispainos: Luku 04 Nide 3 s. 0103

Ruotsink. erityispainos Alue 11 Nide 11 s. 0173

Portugalink. erityispainos: Luku 04 Nide 3 s. 0103



NEUVOSTON ASETUS (ETY) N:o 223/85, annettu 29 päivänä tammikuuta 1985, Euroopan talousyhteisön sekä Tanskan hallituksen ja Grönlannin maakuntahallituksen välisen kalastusta koskevan sopimuksen tekemisestä EUROOPAN YHTEISÖJEN NEUVOSTO, joka ottaa huomioon Euroopan talousyhteisön perustamissopimuksen ja erityisesti sen 43 artiklan, ottaa huomioon komission ehdotuksen, ottaa huomioon edustajakokouksen lausunnon(1), sekä katsoo, että on yhteisön etujen mukaista hyväksyä Euroopan talousyhteisön sekä Tanskan hallituksen ja Grönlannin maakuntahallituksen välinen kalastusta koskeva sopimus, joka allekirjoitettiin Brysselissä 13 päivänä maaliskuuta 1984, ON ANTANUT TÄMÄN ASETUKSEN: 1 artikla Euroopan talousyhteisön sekä Tanskan hallituksen ja Grönlannin maakuntahallituksen välinen kalastusta koskeva sopimus hyväksytään yhteisön puolesta. Sopimusteksti on tämän asetuksen liitteenä. 2 artikla Sopimuksen 2 artiklassa määrätyt soveltamispöytäkirjat hyväksytään noudattaen perustamissopimuksen 43 artiklassa määrättyä menettelyä. 3 artikla Neuvoston puheenjohtaja tekee sopimuksen 13 artiklassa määrätyn ilmoituksen. 4 artikla Tämä asetus tulee voimaan päivänä, jona sopimus Euroopan yhteisöjen perustamissopimusten muuttamisesta Grönlannin osalta tulee voimaan. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 29 päivänä tammikuuta 1985. Neuvoston puolesta Puheenjohtaja G. ANDREOTTI (1) EYVL N:o C 172, 2.7.1984, s. 83
Komission asetus (ETY) N:o 2046/85, annettu 24 päivänä heinäkuuta 1985, karpin viitehintojen vahvistamista ja vapaasti rajalla -hintojen määrittämistä koskevista yksityiskohtaisista säännöistä annetun asetuksen (ETY) N:o 1985/74 muuttamisesta



Virallinen lehti nro L 193 , 25/07/1985 s. 0015 - 0015

Suomenk. erityispainos Alue 4 Nide 2 s. 0033

Espanjank. erityispainos: Luku 04 Nide 4 s. 0005

Ruotsink. erityispainos Alue 4 Nide 2 s. 0033

Portugalink. erityispainos: Luku 04 Nide 4 s. 0005



KOMISSION ASETUS (ETY) N:o 2046/85, annettu 24 päivänä heinäkuuta 1985, karpin viitehintojen vahvistamista ja vapaasti rajalla -hintojen määrittämistä koskevista yksityiskohtaisista säännöistä annetun asetuksen (ETY) N:o 1985/74 muuttamisesta EUROOPAN YHTEISÖJEN KOMISSIO, joka ottaa huomioon Euroopan talousyhteisön perustamissopimuksen, ottaa huomioon kalastustuotealan yhteisestä markkinajärjestelystä 29 päivänä joulukuuta 1981 annetun neuvoston asetuksen (ETY) N:o 3796/81(), sellaisena kuin se on viimeksi muutettuna asetuksella (ETY) N:o 3655/84(), ja erityisesti sen 22 artiklan 5 kohdan, sekä katsoo, että asetuksen (ETY) N:o 3796/81 22 artiklan 1 kohdassa säädetään, että karpin viitehinnat voidaan vahvistaa ennen jokaisen markkinointivuoden alkua; nämä hinnat voivat vaihdella eri ajanjaksoina, jotka on määritettävä erikseen kunkin markkinointivuoden sisällä hintojen kausivaihtelun perusteella, komission asetuksen (ETY) N:o 1985/74(), sellaisena kuin se on viimeksi muutettuna asetuksella (ETY) N:o 1701/78(), 3 artiklan nojalla jokin ajanjakso, jolle on jo vahvistettu viitehinta, on vahvistettava alkavaksi 1 päivänä joulukuuta ja päättyväksi seuraavan vuoden heinäkuun 31 päivänä, saatujen kokemusten perusteella on osoittautunut tarpeelliseksi jakaa tämä jakso kahteen osaan; tämän vuoksi olisi muutettava asetusta (ETY) N:o 1985/74, ja kalastustuotteiden hallintokomitea ei ole antanut lausuntoa puheenjohtajansa asettamassa määräajassa, ON ANTANUT TÄMÄN ASETUKSEN: 1 artikla Korvataan asetuksen (ETY) N:o 1985/74 3 artikla seuraavasti: "Vahvistetaan karpin viitehinta seuraaville ajanjaksoille: - elokuun 1 päivästä marraskuun 30 päivään, - joulukuun 1 päivästä joulukuun 31 päivään, - tammikuun 1 päivästä heinäkuun 31 päivään." 2 artikla Tämä asetus tulee voimaan 1 päivänä elokuuta 1985. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 24 päivänä heinäkuuta 1985. Komission puolesta Frans ANDRIESSEN Varapuheenjohtaja () EYVL N:o L 379, 31.12.1981, s. 1 () EYVL N:o L 340, 28.12.1984, s. 1 () EYVL N:o L 207, 29.7.1974, s. 30 () EYVL N:o L 195, 20.7.1978, s. 14
Komission asetus (ETY) N:o 2610/85, annettu 17 päivänä syyskuuta 1985, julkisesti varastoidun rasvattoman maitojauheen myynnistä annetun asetuksen (ETY) N:o 2213/76 muuttamisesta



Virallinen lehti nro L 249 , 18/09/1985 s. 0015 - 0015

Suomenk. erityispainos Alue 3 Nide 19 s. 0162

Ruotsink. erityispainos Alue 3 Nide 19 s. 0162



KOMISSION ASETUS (ETY) N:o 2610/85, annettu 17 päivänä syyskuuta 1985, julkisesti varastoidun rasvattoman maitojauheen myynnistä annetun asetuksen (ETY) N:o 2213/76 muuttamisesta EUROOPAN YHTEISÖJEN KOMISSIO, joka ottaa huomioon Euroopan talousyhteisön perustamissopimuksen, ottaa huomioon maito- ja maitotuotealan yhteisestä markkinajärjestelystä 27 päivänä kesäkuuta 1968 annetun neuvoston asetuksen (ETY) N:o 804/68(1), sellaisena kuin se on viimeksi muutettuna asetuksella (ETY) N:o 1298/85(2), ja erityisesti sen 7 artiklan 5 kohdan, sekä katsoo, että komission asetuksessa (ETY) N:o 2213/76(3), sellaisena kuin se on viimeksi muutettuna asetuksella (ETY) N:o 771/85(4), rajoitetaan jäsenvaltioiden interventioelinten myytäväksi saattaman rasvattoman maitojauheen määrä ennen 1 päivää tammikuuta 1984 varastoon saapuneeseen määrään, markkinatilanteen ja varastojen tason vuoksi olisi suotavaa toisaalta korvata päivämäärä 1 päivä tammikuuta 1984 päivämäärällä 1 päivä tammikuuta 1985, toisaalta alentaa 2 artiklan 1 kohdassa säädettyä korotusta, ja tässä asetuksessa säädetyt toimenpiteet ovat maidon ja maitotuotteiden hallintokomitean lausunnon mukaiset, ON ANTANUT TÄMÄN ASETUKSEN: 1 artikla Muutetaan asetus (ETY) N:o 2213/76 seuraavasti: 1 Korvataan 1 artiklan päivämäärä "1 päivää tammikuuta 1984" päivämäärällä "1 päivää tammikuuta 1985". 2 Korvataan 2 artiklan - 1 kohdan ilmaus "3 ECUlla 100 kilogrammaa kohden" ilmauksella "1,50 ECUlla 100 kilogrammaa kohden", - 2 kohdan ilmaus "0,50 ECUlla 100 kilogrammaa kohden" ilmauksella "1,50 ECUlla 100 kilogramma kohden". 2 artikla Tämä asetus tulee voimaan seuraavana päivänä sen jälkeen, kun se on julkaistu Euroopan yhteisöjen virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 17 päivänä syyskuuta 1985. Komission puolesta Frans ANDRIESSEN Varapuheenjohtaja (1) EYVL N:o L 148, 28.6.1968, s. 13 (2) EYVL N:o L 137, 27.5.1985, s. 5 (3) EYVL N:o L 249, 11.9.1976, s. 6 (4) EYVL N:o L 86, 27.3.1985, s. 18
KOMISSION ASETUS (ETY) N:o 3474/85, annettu 10 päivänä joulukuuta 1985, asetuksen (ETY) N:o 3191/82 muuttamisesta kalastustuotealan edustavien markkinoiden ja tuontisatamien luettelon osalta Espanjan ja Portugalin liittymisen vuoksi



Virallinen lehti nro L 333 , 11/12/1985 s. 0016 - 0017

Suomenk. erityispainos Alue 4 Nide 2 s. 0053

Espanjank. erityispainos: Luku 04 Nide 4 s. 0047

Ruotsink. erityispainos Alue 4 Nide 2 s. 0053

Portugalink. erityispainos: Luku 04 Nide 4 s. 0047



KOMISSION ASETUS (ETY) N:o 3474/85, annettu 10 päivänä joulukuuta 1985, asetuksen (ETY) N:o 3191/82 muuttamisesta kalastustuotealan edustavien markkinoiden ja tuontisatamien luettelon osalta Espanjan ja Portugalin liittymisen vuoksi EUROOPAN YHTEISÖJEN KOMISSIO, joka ottaa huomioon Euroopan talousyhteisön perustamissopimuksen, ottaa huomioon Espanjan ja Portugalin liittymisasiakirjan ja erityisesti sen 27 ja 396 artiklan, sekä katsoo, että liittymisasiakirjan 27 artiklan mukaisesti, liitteessä II olevan IX osan 3 jakson yhteydessä, yksityiskohtaisista säännöistä viitehintajärjestelmän soveltamiseksi kalastustuotealalla 29 päivänä marraskuuta 1982 annetussa asetuksessa (ETY) N:o 3191/82() vahvistettua markkinoiden ja tuontisatamien luetteloa on täydennettävä lisäämällä siihen Espanjan ja Portugalin markkinat ja tuontisatamat, liittymissopimuksen 2 artiklan 3 kohdan nojalla yhteisön toimielimet voivat toteuttaa ennen liittymistä asiakirjan 27 ja 396 artiklassa tarkoitettuja toimenpiteitä, ja tässä asetuksessa säädetyt toimenpiteet ovat kalastustuotteiden hallintokomitean lausunnon mukaiset, ON ANTANUT TÄMÄN ASETUKSEN: 1 artikla Korvataan asetuksen (ETY) N:o 3191/82 liite I tämän asetuksen liitteellä. 2 artikla Tämä asetus tulee voimaan 1 päivänä maaliskuuta 1986, jollei Espanjan ja Portugalin liittymissopimuksen voimaantulosta muuta johdu. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 10 päivänä joulukuuta 1985. Komission puolesta Frans ANDRIESSEN Varapuheenjohtaja () EYVL N:o L 338, 30.11.1982, s. 13 LIITE "LIITE I Edustavat markkinat ja tuontisatamat BELGIA: Oostende TANSKA: Hirtshals Skagen SAKSA Bremerhaven Cuxhaven Hampuri KREIKKA: Kavala Pireus Thessaloniki ESPANJA: Algeciras Alicante Bermeo Castellón La Coruña Huelva Málaga Ondarroa Pasajes Vigo Guetaria Cádiz Villagarcia de Arosa RANSKA: Bordeaux Boulogne-sur-Mer Concarneau Hendaye Marché de Rungis Lorient Marseille Saint Malo IRLANTI: kaikki satamat ITALIA: Genova Livorno Imperia Salerno Venetsia ALANKOMAAT: IJmuiden Scheveningen PORTUGALI: Leixões/Matosinhos/Porto Aveiro Lissabon Sebútal Valença Caia Vila Real de Santo Antonio YHDISTYNYT KUNINGASKUNTA Aberdeen Grimsby Hull"
Komission asetus (ETY) N:o 3589/85, annettu 17 päivänä joulukuuta 1985, tiettyjen humala-alan asetusten mukauttamisesta Espanjan ja Portugalin liittymisen johdosta



Virallinen lehti nro L 343 , 20/12/1985 s. 0019 - 0019

Suomenk. erityispainos Alue 3 Nide 20 s. 0004

Espanjank. erityispainos: Luku 03 Nide 39 s. 0169

Ruotsink. erityispainos Alue 3 Nide 20 s. 0004

Portugalink. erityispainos: Luku 03 Nide 39 s. 0169



KOMISSION ASETUS (ETY) N:o 3589/85, annettu 17 päivänä joulukuuta 1985, tiettyjen humala-alan asetusten mukauttamisesta Espanjan ja Portugalin liittymisen johdosta EUROOPAN YHTEISÖJEN KOMISSIO, joka ottaa huomioon Euroopan talousyhteisön perustamissopimuksen, ottaa huomioon Espanjan ja Portugalin liittymisasiakirjan ja erityisesti sen 396 artiklan, sekä katsoo, että Espanjan ja Portugalin liittymisen johdosta seuraavia asetuksia on syytä mukauttaa liittymisasiakirjan 396 artiklan mukaisesti: - humalan varmentamista koskevista yksityiskohtaisista säännöistä 28 päivänä huhtikuuta 1978 annettu komission asetus (ETY) N:o 890/78(), sellaisena kuin se on viimeksi muutettuna vuoden 1979 liittymisasiakirjalla(), - kolmansista maista tuotavan humalan mukana seuraavien todistusten ja yhteisön todistusten vastaavuudesta 21 päivänä joulukuuta 1978 annettu komission asetus (ETY) N:o 3077/78(), sellaisena kuin se on viimeksi muutettuna asetuksella (ETY) N:o 541/85(), ja liittymistä koskevan sopimuksen 2 artiklan 3 kohdan nojalla yhteisön toimielimet voivat toteuttaa liittymisasiakirjan 396 artiklassa tarkoitettuja toimenpiteitä ennen liittymistä; nämä toimenpiteet tulevat voimaan liittymistä koskevan sopimuksen voimaantulopäivänä, ja jollei tästä päivästä muuta johdu, ON ANTANUT TÄMÄN ASETUKSEN: 1 artikla 1. Muutetaan asetus (ETY) N:o 890/78 seuraavasti. - Lisätään 5 a artiklaan seuraavat maininnat: - "Producto certificado - Reglamento (CEE) n° 890/78", - "Produto certificado - Regulamento (CEE) nº 890/78". - Lisätään 6 artiklan 3 kohdan toiseen alakohtaan ilmaisun "Kreikan" jälkeen ilmaisu ", Espanjan ja Portugalin". - Lisätään 11 artiklan toiseen alakohtaan ilmaisun "Kreikan" jälkeen ilmaisu ", Espanjan ja Portugalin". - Lisätään liitteessä III olevaan 2 kohtaan ilmaisut seuraavasti: - "ESP Espanja", - "P Portugali". 2. Poistetaan asetuksen (ETY) N:o 3077/78 liitteestä viittaukset Espanjaan ja Portugaliin. 2 artikla Tämä asetus tulee voimaan 1 päivänä maaliskuuta 1986, jollei Espanjan ja Portugalin liittymissopimuksen voimaantulosta muuta johdu. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 17 päivänä joulukuuta 1985. Komission puolesta Frans ANDRIESSEN Varapuheenjohtaja () EYVL N:o L 117, 29.4.1978, s. 43 () EYVL N:o L 291, 19.11.1979, s. 77 () EYVL N:o L 367, 28.12.1978, s. 28 () EYVL N:o L 62, 1.3.1985, s. 57
Komission asetus (ETY) N:o 1907/85, annettu 10 päivänä heinäkuuta 1985, viiniköynnöslajikkeita ja kuohuviinien valmistukseen yhteisössä tuotavia viinejä toimittavia alueita koskevasta luettelosta



Virallinen lehti nro L 179 , 11/07/1985 s. 0021 - 0021

Suomenk. erityispainos Alue 3 Nide 18 s. 0230

Espanjank. erityispainos: Luku 03 Nide 36 s. 0058

Ruotsink. erityispainos Alue 3 Nide 18 s. 0230

Portugalink. erityispainos: Luku 03 Nide 36 s. 0058



KOMISSION ASETUS (ETY) N:o 1907/85, annettu 10 päivänä heinäkuuta 1985, viiniköynnöslajikkeita ja kuohuviinien valmistukseen yhteisössä tuotavia viinejä toimittavia alueita koskevasta luettelosta EUROOPAN YHTEISÖJEN KOMISSIO, joka ottaa huomioon Euroopan talousyhteisön perustamissopimuksen, ottaa huomioon viinikaupan yhteisestä järjestämisestä 5 päivänä helmikuuta 1979 annetun neuvoston asetuksen (ETY) N:o 337/79(), sellaisena kuin se on viimeksi muutettuna asetuksella (ETY) N:o 798/85(), ja erityisesti sen 48 a artiklan, sekä katsoo, että asetuksen (ETY) N:o 337/79 48 a artiklassa säädetään, että yhteisöön tuodun viinin, jota voidaan käyttää kuohuviinin valmistukseen, on oltava peräisin viiniköynnöslajikkeista ja viinialueilta, jotka takaavat niille ominaisuudet, jotka erottavat ne yhteisön viineistä; olisikin laadittava luettelo näistä lajikkeista ja näistä alueista, ja tässä asetuksessa säädetyt toimenpiteet ovat viinin hallintokomitean lausunnon mukaiset, ON ANTANUT TÄMÄN ASETUKSEN: 1 artikla Yhteisöön tuotujen viinien, joita voidaan käyttää kuohuviinien valmistukseen, on oltava peräisin: a) lajikkeesta "Feteasc neagra", jota viljellään Romaniassa Ala-Karpaattien etelä- ja itäosissa, b) lajikkeista "Feteasc" ja "Feteasc regal", joita viljellään Romaniassa Ala-Karpaattien etumaan etelä- ja itäosissa sekä Transilvaniassa. 2 artikla Tämä asetus tulee voimaan kolmantena päivänä sen jälkeen, kun se on julkaistu Euroopan yhteisöjen virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 10 päivänä heinäkuuta 1985. Komission puolesta Frans ANDRIESSEN Varapuheenjohtaja ()() () EYVL N:o L 54, 5.3.1979, s. 1 () EYVL N:o L 89, 29.3.1985, s. 1
Neuvoston asetus (ETY) N:o 3541/85, annettu 12 päivänä joulukuuta 1985, tavaroiden luokittelusta yhteisen tullitariffin alanimikkeeseen 27.03 A



Virallinen lehti nro L 338 , 17/12/1985 s. 0001 - 0001

Suomenk. erityispainos Alue 2 Nide 4 s. 0073

Espanjank. erityispainos: Luku 02 Nide 15 s. 0111

Ruotsink. erityispainos Alue 2 Nide 4 s. 0073

Portugalink. erityispainos: Luku 02 Nide 15 s. 0111



NEUVOSTON ASETUS (ETY) N:o 3541/85, annettu 12 päivänä joulukuuta 1985, tavaroiden luokittelusta yhteisen tullitariffin alanimikkeeseen 27.03 A EUROOPAN YHTEISÖJEN NEUVOSTO, joka ottaa huomioon Euroopan talousyhteisön perustamissopimuksen, ottaa huomioon yhteisen tullitariffin nimikkeistön yhdenmukaiseksi soveltamiseksi toteutettavista toimenpiteistä 16 päivänä tammikuuta 1969 annetun neuvoston asetuksen (ETY) N:o 97/69(1), sellaisena kuin se on viimeksi muutettuna asetuksella (ETY) N:o 2055/84(2), ja erityisesti sen 3 artiklan, ottaa huomioon komission ehdotuksen, sekä katsoo, että yhteisen tullitariffin nimikkeistön yhdenmukaisen soveltamisen varmistamiseksi on syytä antaa säännöksiä sovellettaviksi luokiteltaessa tariffiin turpeen ja muiden aineiden kuten kalkin, hiekan, lehtimullan, merkelin, lannan ja vähäisessä määrin muiden lannoitteiden sekoituksia (jotka sisältävät vähemmän kuin 75 painoprosenttia turvetta), joiden (K2O:na ilmaistun) kaliumin, typen ja (P2O5:nä ilmaistun) fosforin kokonaispitoisuus on enintään 3 painoprosenttia, yhteisen tullitariffin nimikkeeseen 27.03 kuuluu "turve (myös turvepehku), myös yhteenpuristettu"; nimikkeeseen 31.05 kuuluvat erityisesti muut kuin nimikkeisiin 31.01 - 31.04 kuuluvat lannoitteet, kyseisiä tavaroita ei voida niiden ominaisuuksien perusteella pitää nimikkeeseen 31.05 kuuluvina tavaroina, kyseisillä tavaroilla on nimikkeeseen 27.03 kuuluvan turpeen olennainen luonne; tästä nimikkeestä olisi valittava alanimike 27.03 A, ja yhteisen tullitariffin nimikkeistöä käsittelevän komitean puoltavan lausunnon puuttuessa komissio ei ole voinut antaa asiasta aikomiaan säännöksiä asetuksen (ETY) N:o 97/69 3 artiklassa säädettyä menettelyä noudattaen, ON ANTANUT TÄMÄN ASETUKSEN: 1 artikla Turpeen ja muiden aineiden kuten kalkin, hiekan, lehtimullan, merkelin, lannan ja vähäisessä määrin muiden lannoitteiden sekoitukset (jotka sisältävät vähemmän kuin 75 painoprosenttia turvetta), joiden (K2O:na ilmaistun) kaliumin, typen ja (P2O5:nä ilmaistun) fosforin kokonaispitoisuus on enintään 3 painoprosenttia, on luokiteltava yhteisen tullitariffin alanimikkeeseen 27.03 Turve (myös turvepehku) myös yhteenpuristettu: A. turve. 2 artikla Tämä asetus tulee voimaan kahdentenakymmenentenäensimmäisenä päivänä sen jälkeen, kun se on julkaistu Euroopan yhteisöjen virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 12 päivänä joulukuuta 1985. Neuvoston puolesta Puheenjohtaja R. GOEBBELS (1) EYVL N:o L 14, 21.1.1969, s. 1 (2) EYVL N:o L 191, 19.7.1984, s. 1
KOMISSION ASETUS (ETY) N:o 422/86, annettu 25 päivänä helmikuuta 1986, Euroopan maatalouden ohjaus- ja tukirahaston tukiosaston tilien tarkastamisesta ja hyväksymisestä annetun asetuksen (ETY) N:o 1723/72 muuttamisesta



Virallinen lehti nro L 048 , 26/02/1986 s. 0031 - 0031

Suomenk. erityispainos Alue 3 Nide 20 s. 0106

Ruotsink. erityispainos Alue 3 Nide 20 s. 0106



KOMISSION ASETUS (ETY) N:o 422/86, annettu 25 päivänä helmikuuta 1986, Euroopan maatalouden ohjaus- ja tukirahaston tukiosaston tilien tarkastamisesta ja hyväksymisestä annetun asetuksen (ETY) N:o 1723/72 muuttamisesta EUROOPAN YHTEISÖJEN KOMISSIO, joka ottaa huomioon Euroopan talousyhteisön perustamissopimuksen, ottaa huomioon neuvoston 21 päivänä huhtikuuta 1970 annetun asetuksen (ETY) N:o 729/90(), sellaisena kuin se on viimeksi muutettuna asetuksella (ETY) N:o 870/85(), yhteisen maatalouspolitiikan rahoituksesta sekä erityisesti sen 4 artiklan 4 kohdan ja 5 artiklan 3 kohdan, sekä katsoo että: komission asetuksen (ETY) N:o 1723/72() antamisen jälkeen käytäntönä on ollut, että jäsenvaltiot ovat voineet toimittaa tilien tarkastamiseen ja hyväksymiseen tarvittavia täydentäviä tietoja myös 1 artiklan 2 kohdassa säädetyn määräajan päätyttyä, ottaen huomioon erityisesti komission tekemistä tarkastuksista saadut tulokset; komission on voitava vahvistaa eräpäivä, johon mennessä jäsenvaltioiden on toimitettava täydentävät tiedot, ottaen huomioon tilien tarkastamiseen ja hyväksymiseen liittyvien töiden edistymisen, jotta jäsenvaltioiden tilit voitaisiin tarkastaa nopeasti. rahastokomitea ei ole antanut lausuntoa puheenjohtajansa asettamassa määräajassa, ON ANTANUT TÄMÄN ASETUKSEN: 1 artikla Lisätään asetuksen (ETY) N:o 1723/72 1 artiklaan kohta seuraavasti:"3. Ottaen huomioon erityisesti kyseessä olevien tietojen hankkimiseksi tarvittavan työn laajuus, komissiolle voidaan toimittaa lisätietoja sen vahvistamaan eräpäivään asti. Jos edellä mainittuja tietoja ei ole toimitettu asetetussa määräajassa, komissio tekee päätöksensä niiden tietojen perusteella, jotka sillä on vahvistettuna eräpäivänä hallussaan, lukuun ottamatta tapauksia, joissa tietojen toimittaminen myöhässä on poikkeuksellisten olosuhteiden vuoksi oikeutettua." 2 artikla Tämä asetus tulee voimaan kolmantena päivänä sen jälkeen, kun se on julkaistu Euroopan yhteisöjen virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 25 päivänä helmikuuta 1986. Komission puolesta Frans ANDRIESSEN Varapuheenjohtaja () EYVL N:o L 94, 28.4.1970, s. 13 () EYVL N:o L 95, 2.4.1985, s. 1 () EYVL N:o L 186, 16.8.1972, s. 1